UZNESENIE VLÁDY SLOVENSKEJ REPUBLIKY
č. 185
z 28. februára 2001

k správe o rozvoji cestovného ruchu a národnému programu rozvoja cestovného ruchu v Slovenskej republike

Číslo materiálu: | 1514/2001, 1283/2001
Predkladateľ: | minister hospodárstva
Vláda
A.	schvaľuje
A.1.	správu o rozvoji cestovného ruchu s pripomienkami prijatými na rokovaní vlády,
A.2.	národný program rozvoja cestovného ruchu v SR s pripomienkou prijatou na rokovaní vlády;
B.	poveruje
predsedu vlády
B.1.	predložiť správu a národný program Národnej rade SR na prerokovanie
	do 2. marca 2001
ministra hospodárstva
B.2.	odôvodniť správu a národný program v Národnej rade SR;
C.	ukladá
ministrovi hospodárstva
ministrovi výstavby a regionálneho rozvoja
ministerke financií
ministrovi spravodlivosti
ministrovi vnútra
ministrovi dopravy, pôšt a telekomunikácií
ministrovi pôdohospodárstva
ministrovi kultúry
ministrovi školstva
ministrovi životného prostredia
ministrovi zahraničných vecí
prednostom krajských úradov
predsedovi Štatistického úradu SR
C.1.	realizovať opatrenia na podporu rozvoja cestovného ruchu uvedené v prílohe tohto uznesenia ;
D.	odporúča
predsedovi Združenia miest a obcí Slovenska
guvernérovi Národnej banky Slovenska
D.1.	realizovať opatrenie uvedené v prílohe tohto uznesenia.
Vykonajú: 	predseda vlády
minister hospodárstva
minister výstavby a regionálneho rozvoja
ministerka financií
minister spravodlivosti
minister vnútra
minister dopravy, pôšt a telekomunikácií
minister pôdohospodárstva
minister kultúry
minister školstva
minister životného prostredia
minister zahraničných vecí
prednostovia krajských úradov
predseda Štatistického úradu SR
Na vedomie:	predseda Národnej rady SR
predseda Združenia miest a obcí Slovenska
guvernér Národnej banky Slovenska

O p a t r e n i a								P r í l o h a
			na podporu rozvoja cestovného ruchu 						uznesenia vlády SR
															č. 185/2001
															________________

Oblasť opatrení | Opatrenie | Zodpovednosť | Termín realizácie

5.1. Organizačné usporiadanie cestovného ruchu

5.1.1.	Miestna a regionálna úroveň

1. V oblasti regionálnej politiky, v nadväznosti na Integrovaný plán regionálneho a sociálneho rozvoja SR, pripraviť návrh Národného plánu regionálneho rozvoja SR v sektorovej časti dotýkajúcej sa cestovného ruchu tak, aby podpora v rámci štrukturálnych fondov EÚ smerovala do rozhodujúcich regiónov. Z celoslovenského pohľadu podporu smerovať do regiónov s vhodnými podmienkami pre rozvoj cestovného ruchu so zameraním na nosné formy cestovného ruchu v súlade s územnoplánovacou dokumentáciou

MH SR v spolupráci s MVRR SR a KÚ

2001 - 2006

| 2. Pripraviť návrh legislatívnej normy o združeniach cestovného ruchu | MH SR | máj 2001
| 3. Novelizovať zákon č 544/90 Zb. o miestnych poplatkoch | MF SR v spolupráci s MH SR a ZMOS-om | 2001
5.1.2. Národná úroveň | 4. Pripraviť návrh legislatívnej normy na zriadenie Národného úradu pre cestovný ruch. | MH SR | 2002

5.2.	 Legislatívna oblasť
5.2.1. Špecializovaná legislatíva pre cestovný ruch

5. Vypracovať a zaradiť do legislatívneho procesu návrh zákona o niektorých podmienkach podnikania v cestovnom ruchu ako implementáciu smernice Rady EÚ č. 90/314/EEC v oblasti ochrany spotrebiteľa - zákazníka cestovnej kancelárie. Zohľadniť pritom Smernicu EÚ č. 1999/42/ES upravujúcu spôsob uznávania odbornej spôsobilosti pre činnosť cestovných kancelárií

MH SR

február 2001

| 6. V nadväznosti na doterajšie poznatky, v spolupráci s profesijnými zväzmi novelizovať Vyhlášku MH SR č. 125/95 Z.z., ktorou sa upravuje kategorizácia pohostinských prevádzkarní  a klasifikačné znaky na ich zaraďovanie do skupín a kategorizácia ubytovacích zariadení a klasifikačné znaky na ich zaraďovanie do tried tak, aby kvalita poskytovaných ubytovacích a stravovacích služieb bola porovnateľná s kvalitou v rámci EÚ | MH SR v spolupráci s profesijnými zväzmi | september 2001
5.2.2. Novelizácia ďalších zákonov | 7.  Novelizovať zákon o dani z pridanej hodnoty | MF SR | 2001

5.3.Podpora cestovného ruchu

5.3.1. Zahraničné zdroje

8. V spolupráci s príslušnými rezortmi zabezpečiť prípravu podkladových dokumentov tak, aby cestovný ruch bol ponímaný ako jedno z prioritných odvetví pre čerpania prostriedkov v rámci podporných programov EÚ

MH SR, MVRR SR, MP SR

2000 - 2006

5.3.3. Komplexná forma finančnej podpory rozvoja cestovného ruchu v SR | 9. Pripraviť návrh legislatívnej normy komplexne riešiacej finančnú podporu rozvoja cestovného ruchu a to tak v oblasti tvorby zdrojov, ich použitia ako aj tvorby inštitucionálnych nástrojov | MH SR | máj 2001
5.3.4. Podpora domáceho cestovného ruchu | 10. Vykonať príslušné expertízne posúdenie a to predovšetkým porovnaním s krajinami EÚ a okolitými štátmi | MH SR v spolupráci s  MF SR | 2002
5.3.5. Riešenie tieňovej ekonomiky | 11. Vykonať príslušné opatrenia v kontrolnom režime daňových orgánov – vzájomné porovnávanie dokumentov podnikateľských i nepodnikateľských subjektov (napr. pri ubytovaní v súkromí). Spolupracovať pritom so samosprávami s cieľom predbežného určenia takýchto prípadov | MF SR, MV SR v spolupráci so samosprávou miest a obcí | Priebežne

5.4. Marketing a propagácia
5.4.1. Zameranie čin-nosti Slovenskej agentúry pre cestovný ruch

12. Spracovať ucelenú koncepciu marketingu a štátnej propagácie cestovného ruchu Slovenska ako základný koncepčný dokument

MH SR, SACR

2001

5.4.2. Financovanie Slovenskej agentúry pre cestovný ruch | 13. V procese prípravy štátneho rozpočtu na rok 2002 uplatniť požiadavku finančných zdrojov na činnosť Slovenskej agentúry pre cestovný ruch pre rok 2002 vo výške min. 80 mil. Sk, súčasne zvýšiť nároky na výkon jej činnosti - komplexnosť, profesionalita, účinnosť, ale aj účelnosť vynakladaných prostriedkov | MH SR, MF SR | 2001 v súvislosti s prípravou štátneho rozpočtu na rok 2002
5.4.3. Marketing na miestnej a regionálnej úrovni | 14. V návrhoch štátneho rozpočtu na rok 2002 a ďalších rokoch uplatňovať požiadavku vo výške 500 tis. Sk ročne pre každý krajský úrad za účelom prezentácie jednotlivých regiónov cestovného ruchu | KÚ, MF SR | V súlade s návrhom ŠR na rok 2002

5.5. Štatistika a informácie

5.5.1. Štatistika

15. Implementovať formy a metódy štatistického zisťovania cestovného ruchu v krajinách EÚ, OECD a WTO a to predovšetkým Smernicu Rady EÚ č. 95/57/ES z 23.11.1995 o zbere štatistických informácií v cestovnom ruchu. Zriadiť pri ŠÚ SR satelitný účet cestovného ruchu. Pre tieto účely uplatňovať  v návrhoch štátneho rozpočtu aj potrebné finančné prostriedky

ŠÚ SR, MF SR
NBS, MH SR

2002 - 2003

5.5.2. Turistické informačné kancelárie

16. V nadväznosti na uznesenie vlády SR č. 499/99 pokračovať v realizácii Programu vytvárania turisticko-informačných kancelárií a to v smere
•	Dopracovania programového vybavenia tak, aby tento zodpovedal súčasnej technickej úrovni v oblasti výpočtovej a informačnej techniky (dobudovanie národného informačné systému) 
•	Dobudovania siete týchto zariadení s cieľom pokrytia celého územia Slovenska
•	Programového dobudovania s cieľom realizácie nadstavbovej zložky - rezervačného systému umožňujúceho zákazníkom prostredníctvom Internetu objednávanie jednotlivých služieb
S týmto zámerom je potrebné vyčleniť aj finančné prostriedky zo štátneho rozpočtu

MH SR, MF SR

2001 (návrh rozpočtu), 2002 realizácia

| 17. V rámci grantových programov vytvoriť priestor aj pre podporu existujúcich a vznikajúcich turistických informačných kancelárií | MH SR, AICES | 2001 + realizácia
5.5.3.Využitie informačných techno-lógií v distribúcii a pre-daji produktov cestov-ného ruchu | 18. V rámci podporných, resp. rozvojových programov pre cestovný ruch informačné technológie preferovať ako jednu z priorít v najbližších rokoch | MH SR | 2001 - 2006
5.6. Pestovanie vzťahu k cestovnému ruchu | 19. Iniciovať vytvorenie podvýboru NR SR pre cestovný ruch | MH SR | 2001
| 20. Spracovať zámery v oblasti výchovy miestneho obyvateľstva k cestovnému ruchu ako prvku predstavujúceho pozitívny vplyv na celkový vývoj regiónu i podnikateľov | ZMOS, KÚ a OÚ,  združenia CR | 2001
| 21. V príprave personálu – školskej a mimoškolskej -  posilniť výchovu týkajúcu sa vzťahu a priameho kontaktu s hosťom. Prehodnotiť doterajší systém a objem výchovy na úrovni stredných a vysokých škôl s cieľom zreálnenia potrieb ako aj uplatnenia absolventov | MŠ SR | 2002 - 2003
5.7. Cestovný ruch a bezpečnosť | 22. Pripraviť a realizovať Program "zvýšenia bezpečnosti turistov – účstníkov cestovného ruchu a ich majetku" | MV SR | 2001 + následná realizácia priebežne

5.8. Trvalo udržateľný cestovný ruch

23. Vzhľadom na previazanosť cestovného ruchu na využívanie kultúrnych a prírodných hodnôt vypracovať "Regionalizáciu cestovného ruchu" ako základný rozvojový a marketingový dokument v súlade so záujmami ochrany pamiatok a prírody a princípmi trvalo udržateľného rozvoja

MH SR, MŽP SR, 
MK SR

2001

| 24. Realizáciu národného programu rozvoja cestovného ruchu zabezpečovať tak, aby tento bol v súlade s pripravovanou Národnou stratégiou trvalo udržateľného rozvoja, Národnou stratégiou biodiverzity a inými koncepčnými materiálmi v oblasti tvorby a ochrany životného prostredia | MH SR | 2001 - 2006

25. Novelizovať 
-	Zákon o dráhach č. 164/96 Z.z., 
-	Vyhlášku č. 74/96 Z.z. o lyžiarskych vlekoch

MDPaT SR
 
Úrad pre normalizáciu, metrológiu a skúšobníctvo SR

2001

5.9. Cestovný ruch Slovenska vo vzťahu k zámorským a tzv. tretím krajinám | 26. V rámci Stredoeurópskeho regiónu (krajín V4) predovšetkým vo vzťahu k zámorským a tzv. tretím krajinám koordinovať vízovú povinnosť | MZV SR, MV SR | Priebežne